afaLavínia – Pàgina 3 – AFA lavínia
Autor: afaLavínia
La festa de la primavera que la pluja no va espatllar i un premi a la creativitat
02/06/2019 ~ afaLavínia	~ Deixa un comentari
Si la jornada esportiva es va haver d’anul·lar per la pluja constant del divendres, els núvols no ens van espantar dissabte al matí i malgrat les amenaces del meteo.cat i al radar pluviomètric, les nostres comissions d’escola inclusiva, de festes i un bon gruix de voluntaris diversos van tirar endavant una jornada amb música, amb timbals, amb dibuixos, amb mercat de segona mà… i amb una paella per llepar-se’n els dits.
Però res del que fem tindria sentit sense que apareguéssiu les famílies i col·laboréssiu com ho heu fet: 162 persones al dinar comunitari i un total de 1.027 euros recaptats entre totes les activitats. Moltes gràcies!
Seguim fent barri, seguim fent comunitat. Ens veiem el dia 15 de juny a la posposada jornada esportiva en la que també hi tindrà espai un joc de taula molt especial.
I és que la classe de 5è ha obtingut el segon premi en la 5a edició del Concurs Tísner de Creació de Jocs en Català. El guardó es fruit de la feina dels nois i noies sota la guia de l’especialista de plàstica de l’Escola, la Marta Espinach, contractada per l’AFA i referent de les activitats de creativitat dels nostres fills i filles.
El jurat n’ha valorat “la bona factura, fonamentada en un bon treball plàstic, l’honestedat en explicar el procés de creació de joc i l’originalitat de les proves lingüístiques”. Moltíssimes felicitats! Ja tenim ganes de jugar-hi.
Dissabte 25 de maig tots a la Lavínia
19/05/2019 19/05/2019 ~ afaLavínia	~ Deixa un comentari
Ja tenim aquí la Festa de primavera i les Jornades esportives
Recordeu que dijous 23 i divendres 24 podeu portar joguines, roba i tot allò que creieu que es pot vendre als encants.
Com sempre, necessitem voluntaris. Demaneu més informació a en Nacho.
Programació de les jornades esportives:
Inscripció oberta per al casal d’estiu i les colònies
06/05/2019 ~ afaLavínia	~ Deixa un comentari
El període d’inscripció finalitza el 15 de maig.
ALERTA! Aquest any les inscripcions són via online, en aquest enllaç: www.lesguardcoop.cat
Si teniu problemes per formalitzar la inscripció via web:
Casal: a l’escola mateix trobareu l’Anna Pietx del 29 d’abril al 15 de maig de dilluns a divendres de 15:30 h a 17:30 h i 30 d’abril, 2 de maig i el 14 de maig de 8:30 a 9:30h.
Colònies: a l’Ateneu de les Corts trobareu membres de L’Esguard,els dies 29, 30 d’abril i el 2,3,13,14 de maig de 9:00 a 11:00h.
Recordeu que hi ha la possibilitat de demanar un ajut per a les activitats d’estiu. En aquest web trobareu tota la informació: vacances.barcelona.cat/ca/ajuts-a-les-families
Per a qualsevol consulta podeu parlar amb l’Anna Pietx.
Casal Colònies
Full informatiu famílies-2 (1) famílies info colònies (1)
PREUS I HORARISLAVINIA
Renovem els patis entre tots i totes?
30/04/2019 30/04/2019 ~ afaLavínia	~ Deixa un comentari
Tenim ganes de canviar els nostres patis! Volem color, més plantes i noves opcions lúdiques. Ens hi ajudeu? Us esperem a la primera jornada de treball comunitari el proper dissabte, 4 de maig de 10 a 14h! Anoteu-ho a l’agenda!
Tot aquest procés de canvis va acompanyat d’una reflexió pedagògica que consisteix en vestir pedagògicament l’espai exterior, oferint més propostes de joc i més reptes motrius.
TENIM GANES DE COMPARTIR AQUEST PROJECTE AMB VOSALTRES!!!
1.En què consistirà?
En una trobada a l’escola amb tots/es els adults (mares, pares, tietes, tiets, avis, avies..) que pugueu i tingueu ganes de col·laborar un dissabte al matí per fer bricolatge, pintar, plantar, altres tasques…. i sobretot els i les alumnes de l’escola.
2. Què farem?
Crear un espai de lectura al pati inferior i al terrat
Pintar jocs a terra i parets de pissarra
Crear plafons de transvasaments
Posar jardineres i plantar
I moltes altres coses….
Tot amenitzat amb un pica-pica al migdia.
3. Com ho farem?
Ens trobarem tots i totes dissabte 4 de maig a les 10h a l’escola (equip educatiu, monitors i monitores i famílies de l’escola que pugueu). Un cop repartides les tasques ens posarem a fer feina.
A més a més, s’organitzaran dues jornades prèvies al gran dia de renovació per preparar-ho tot: dimarts 30 d’abril i divendres 3 de maig de 16:00 a 20:00h per tal de polir parets i palets de fusta, preparar jardineres de fusta del pati i disseny de pintura (3 de maig).
4.Quan acabarem?
Tenim previst que s’acabi cap al migdia, un cop s’hagin fet totes les tasques, recollit i netejat i que quedi tot a punt per a que el dilluns quan arribin els infants a l’escola es trobin una gran sorpresa.
5. I ara, com ens organitzem?
Trobareu un plafó a l’entrada de l’escola amb totes les tasques que s’han de realitzar i eines i material que s’han de portar (pinzells, tornavisos, martells, polidores, pales, pics, serres, i/o allò que considereu que ens pot ser útil). Les famílies que puguin aconseguir palets de fusta i pneumàtics ens els poden fer arribar a l’escola a partir del dia 30 d’abril.
Els que vulgueu participar us podreu anar apuntant en les diferents tasques que s’han de fer.
Entre tots/es farem més nostra l’escola i posarem el pati de Lavinia ben guapo!!!
Em fan el buit?
12/03/2019 ~ afaLavínia	~ Deixa un comentari
Dimecres 27 retornen les xerrades per a pares, mares i famílies a l’escola.
En aquesta ocasió el Centre SOM Servei, orientació i intervenció ens presenta la xerrada “Em fan el buit” a càrrec de Daniel Mejias.
La sessió tindrà lloc a l’escola a les 18h.
S’ofereix servei d’acollida. Aquells que vulgueu fer-ne us informeu al Natxo o envieu un correu: ampalavinia@gmail.com
Els astronautes de la Lavínia a la Rua de Carnaval de Les Corts
07/03/2019 ~ afaLavínia	~ Deixa un comentari
Un any mes l’AFA Lavínia participa a la Rua de Carnestoltes de Les Corts.
Enguany les famílies de l’escola ens hem guarnit d’astronautes, estrelles i meteorits entre d’altres, per sortir a explorar l’espai sideral i per a gaudir de la festa. Tal i com hem fet d’altres anys, hem pogut aprofitar tot allò que les famílies de P5 han preparat per guarnir l’escola. De nou moltes gràcies a les famílies dels astronautes!
Tot i que en aquesta ocasió no vam obtenir la carrossa que posa a la disposició l’ajuntament, vam trobar una solució prou bona. El resultat del nostre remolc de l’espai va quedar molt aconseguit!
Aquest any s’ha incorporat una novetat a la rua, l’acompanyament d’un grup de tabals format per alumnes i famílies de l’escola. Peten molt bé!
Moltes gràcies a totes les famílies per la seva participació i col·laboració! Anem sumant experiències i gaudint de les festes de barri amb la comunitat de l’escola.
La xocolatada solidària, tot un èxit!
01/03/2019 02/03/2019 ~ afaLavínia	~ Deixa un comentari
Com sabeu, el 15 de febrer vam celebrar la nostra primera xocolatada al pati de l’escola. Es van recaptar 325€ en la venda de tiquets i
1.147€ en donacions voluntàries.
Un total de 1.472€. Gràcies a la vostra participació, els diners recaptats es destinaran íntegrament a projectes pioners en el diagnòstic i tractament contra el càncer infantil.
Volem agrair a les famílies, entitats i cuineres que van fer possible que la xocolatada fos tot un èxit, i en especial a:
Pastisseria Jaume
Divines temptacions
Pastisseria Boages
9 natural cuina
Compartim amb vosaltres algunes imatges.
07/02/2019 07/02/2019 ~ afaLavínia	~ Deixa un comentari
Per primer any a l’escola, us proposem una manera “dolça i senzilla” d’aconseguir fons per al Laboratori de recerca del càncer infantil de l’Hospital Sant Joan de Déu de Barcelona.
Cada any es diagnostiquen uns 1.200 nous casos de càncer infantil a tot Espanya, més de 200 a Catalunya.
El càncer infantil és molt diferent del d’adults. No es pot prevenir i la recerca és l’única via per avançar. Gràcies a la recerca, actualment es curen un 80% dels casos, però per a molts nens i nenes la medicina encara no té cap solució. El 20% dels infants afectats no supera la malaltia. Un nen no és un adult petit. Necessita fàrmacs i tractaments específics per lluitar contra la seva malaltia, però no és rendible desenvolupar. La immensa majoria dels recursos públics i privats que es destinen a la investigació del càncer se centren en el càncer d’adults, mentre que els nens són els grans oblidats.
L’Hospital Sant Joan de Déu disposa d’un laboratori d’investigació del càncer infantil, format per un equip de més de 30 professionals. Més del 70% del seu pressupost prové de les donacions privades d’entitats i persones solidàries que el fan possible.
El dia 15 de febrer és el DIA INTERNACIONAL DEL CÀNCER INFANTIL i serà el dia que farem a les 15:30 hores al pati de l’escola la xocolatada solidària amb la qual alumnes del centre, familiars i la comunitat educativa compartirem un berenar solidari i contribuirem a fer que la investigació continuï endavant. Uns dies abans a la secretaria de l’AFA es vendran tiquets anticipats per aquelles famílies que vulguin participar.
L’import obtingut es destinarà íntegrament a aquesta causa.
Cros a Les Corts
14/01/2019 14/01/2019 ~ afaLavínia	~ Deixa un comentari
Des de l’AFA us volem informar de la nova activitat esportiva que vàrem iniciar el curs passat. Es tracta de participar en l’activitat del Cros, que es composa d’un calendari de 8 curses, podent anar només a les que cadascú vulgui/pugui.
Es una sèrie de curses organitzades pel CEEB (Consell de l’Esport Escolar de Barcelona) on es delimita la distancia segons l’edat de cada participant.
Per poder participar a qualsevol cursa, des de l’AFA us tramitarem la llicencia corresponent (lligada amb una assegurança). El cost d’aquesta activitat es el següent:
Participants nascuts des de l’any 2001 al 2010: Quota de participació Cros 8€ + assegurança obligatòria 4€ = 12€
Participants nascuts any 2011 i posteriors: Quota de participació Cros 8€ + assegurança obligatòria 1,50€ = 9,50€
Aquest pagament serveix per a totes les curses. Un sol pagament equival a poder fer les 8 curses.
Els alumnes inscrits a les activitats de futbol/basquet (1er i 2on), futbol (3er, 4art, 5è i 6è) i bàsquet (3er, 4art i 5è) ja tenen pagada la mutualitat, per la qual cosa només haurien de pagar la quota de participació del Cros de 8€
Si esteu interessats en participar en el Cros de les Corts el proper diumenge 20 de gener heu d’enviar un mail a l’AFA abans del dimecres 16 de gener. Abonareu a l’AFA el cost en efectiu, i dijous 17 de gener podreu recollir els dorsals al despatx de secretaria de l’AFA.
Aquí podeu consultar els dos documents amb el llistat de dates dels Cros, i la normativa (i horaris).
Assemblea General Ordinària de l’AMPA!
27/11/2018 ~ afaLavínia	~ Deixa un comentari
IMPORANT! Us recordem que el proper dijous 29 de novembre a les 20:30h esteu totes i tots convocats a l’Assemblea General.
– Aprovació de les actes de les assemblees anteriors (novembre 2017 i setembre 2018)
– Memòria d’activitats
– Tancament curs 2017-18
– Pressupost 2018-19
– Quotes activitats 2018-19
– Proposta de canvi de denominació d’AMPA a AFA/AFI
– Renovació càrrecs i comissions de treball
– Aprovació tal com som
– Torn de paraules